./data/phi2331/phi030/phi2331.phi030.perseus-lat2.xml
David Magie
hic cum Caesar decretis sibi Galliis atque Italia, Illyrico, Hispaniis ac Britanniis et Africa relictus a patre Caesareanum teneret imperium, sed ea lege ut omnia faceret quae Augusti faciunt, enormibus se vitiis et ingenti foeditate maculavit,amicos optimos quosque relegavit, pessimum quemque elegit aut tenuit, praefectum urbi unum ex cancellariis suis fecit, quo foedius nec cogitari potuitaliquando nec dici  praefectum praetorii quem habebatoccidit; in eius locum Matronianum, veterem conciliatorem, fecit, unum ex suisnotariis, quem stuprorum et libidinum conscium semper atqueadiutorem habuerat, invito patre consul processit, superbas ad senatum litteras dedit  vulgo urbis Romae, quasi populo Romano, bona senatus promisit uxores ducendo ac reiciendo novem duxit pulsis plerisque praegnantibus  mimis, meretricibus, pantomimis, cantoribus atque lenonibus Palatium replevit fastidium subscribendi tantum habuit ut impurum quendam, cum quo semper meridie iocabatur, ad subscribendum poneret, quem obiurgabat plerumque